नपा में आई नई जेसीबी मशीन, सफाई व्यवस्था में होगा सुधार
नगरपालिकाप्रशासन द्वारा शहर की सफाई व्यवस्था के लिए खरीदी गई नई जेसीबी मशीन का सोमवार को दमदमा रोड स्थित कार्यालय परिसर में विधायक बच्चूसिंह बंशीवाल के मुख्यातिथ्य में विधिवत पूजा अर्चना कर फीता काटकर शुभारंभ किया।
विशिष्ट अतिथि किसान मोर्चा जिलाध्यक्ष धर्मसिंह चौधरी रहे तथा अध्यक्षता पालिकाध्यक्ष मीना दिनेश जाटव ने की। अतिथियों ने जेसीबी मशीन की वैदिक मंत्रोच्चारों के बीच पूजा अर्चना कर उद्घाटन किया। कार्यक्रम को संबोधित करते हुए विधायक बंशीवाल ने कहा कि नगर निकायों को संसाधनों से युक्त कर लोगों को राहत पहुंचाने के लिए राज्य सरकार हरसंभव प्रयास कर रही है। पालिकाध्यक्ष ने कहा कि नपा प्रशासन के पास अब स्वयं की जेसीबी मशीन होने से शहर की सफाई व्यवस्था में बेहतर सुधार हो सकेगा। कस्बे की नाले-नालियों, ठोस कचरे घूड़े को साफ करने, सड़क मार्गों के सहारे उगने वाली झाडिय़ों को साफ करने सहित अतिक्रमणों को हटाने में सुविधा होगी।
सफाई निरीक्षक वृषभान सिंह ने बताया कि स्वयं की जेसीबी मशीन होने से कार्य करने में आसानी होने के साथ काफी वित्तीय बचत होगी। इस मौके पूर्व पार्षद दिनेश जाटव, ईओ योगेश कुमार पिपल, सफाई निरीक्षक वृषभान सिंह, पार्षद मुरारीलाल शर्मा, विजय मोहन बंसल, मणि अग्रवाल, ओमप्रकाश गुप्ता, सुनील कटारा, राजीव तिवारी, महेन्द्र शर्मा, अमरसिंह, दीपक गुप्ता आदि मौजूद रहे।
बयाना. जेसीबी मशीन का उद्घाटन करते विधायक अन्य अतिथि।
hin_Deva hin_Deva hin_Deva hin_Deva hin_Deva